tartuNLP/wikipedia-smugri-20251201 huggingface dataset:
Lahdenpohju

Lahdenpohju on linnu (vuvves 1945) da Lahdenpohjan piirin hallindolline keskus Karjalan tazavallas Ven'al. 
Yhteistiedo.
Se sijaiččou Luadogan Jaakkimansalmen pohjukkah laskijan Aurajoven suus 331 kilometrii Petroskoispäi päivännouzupuolehpäi. Linnas on 7 800 eläjiä (vuonnu 2010).
Vuvvessah 1924 tämän eländypaikan nimi oli Sieklahti, kudai kuului Jaakkiman kyläh. Vuvvennu 1924 Lahdenpohju roih iččenäzekse kyläkse. 
Histourii.
Nämmih paikkoih enzimäine hengi tuli vie 2000 vuottu enne meijän aijanlugua. Enzimäzet kylät da linnat oli nostettu vuozinnu 800-1100.
Vuvvennu 1323 nygyzen Lahdenpohjan piirin alovehet oldih Novgorodan mualoin luvus, a XV vuozisuan lopus kuuluttih Ven’an valdivoh. XV vuozisual nygyzen Lahdenpohjan linnan sijas oli Jaakkiman kyly, kudamas eli 168 perehty. Stolbovskan rauhansobimuksen mugah Lahdenpohju oli Ruočin vallas. Pohjazen voinan aigah, vuvvennu 1721, ven’alazet vallattih piirin alovehet. Vuvvespäi 1809 Jaakkima oli Ven’an valdukunnan Suomelazen kn'ažestvan luvus. Vuozinnu 1845-1850 oli nostettu suuri luteransoin kirikkö.
Suomen vallas.
Vuozinnu 1918-1940 Sieklahti-Lahdenpohju on suomelaine ”kunta”.
Vuozinnu 1920-1930 Lahdenpohjas oli nostettu puunmuokkuamizet kombinuatat, puunhuavustus- da sel’l’ulouzuzavodat. Laatokan Puu -tevolližuslaitoksen ruadajat nostettih Lahdenpohjan kylän, kudai vuvvennu 1924 sai linnan mallin pos’olkan stuatusan.
Vuvvennu 1930 Lahdenpohju roih kuulužakse turistupaikakse. Sen rannaspäi käydih laivat Vaalamoh.
Voinan aigu.
Nevvostoliiton-Suomen voinan (1939-1940) jälles Moskvan rauhansobimuksen mugah Lahdenpohju kuului Nevvostoliittoh, Karjalas-Suomelazen sotsiallizeh nevvostotazavaldah. Suomi työndi suomelazet rahvahat Pohjazen Luadogan rannalpäi Suomeh. 
Vuvvennu 1941 elokuus Toizen muailman voinan aigah (1941-1944) suomelazet voiskat vallattih Jaakkima da Lahdenpohju. Suuri vuitti suomelazis pagolazis tuli järilleh omile paikoile. Vuvvennu 1942 jo 70% pagolastu tuli omih kodiloih. Vuvvennu 1944 Moskvan rauhansobimuksen jälles suomelazet rahvahat uvvessah pajettih Suomeh. 
Nevvostoliiton vallas.
Luteranskois kirikös piettih voinuplennoit. Vuozinnu 1956-91 Lahdenpohju oli Karjalan sotsiallizen nevvostotazavallan linnu. Luteranskois kirikös elettih rahvas, sit sie piettih tavarua. Vuvvennu 1977 kirikkö paloi.
Laivu

Laivu on meri- libo jogikorabli.
Laos

Laos ( [patʰeːdlaːw]) libo Laosan demokruattine rahvahantazavaldu ( [sǎːtʰáːlanalat pásáːtʰipátàj pásáːsónláːw]) on valdivo Liideh-Azies. Piälinnu on Vjentjan. Päivänlaskus Laos rajoituu Thaimuanke, päivännouzus Vietnamanke, suves Kambodžanke, pohjazes Kitainke, luodehes Mjanmaranke. Muan pinduala on 236 800 km². Laosan rahvahan lugumiäry on 6 500 000 hengie.
Lapinčiirakko

Lapinčiirakko ("Sterna paradisae") on čiirakkoloin heimoh kuului lindu.
Karjalankieline nimi.
Karjalan kieles tunnetah sana "čiirakko", kudamal voijah tarkoittua lapinčiirakkuo libo kalačiirakkuo ("Sterna hirundo"). Linnun tarkembi karjalankieline nimi on täh artikkelih niškoi kiännetty suomenkielizes sanaspäi "lapintiira".
Kogo da nägö.
Piduhus: 33-39 cm&lt;br&gt;
Siibien agjuväli: 66-77 cm&lt;br&gt;
Paino: 95-125 g
Larin Paraske

Larin Paraske (oigiel nimel Paraskeva Nikitična Nikitina (Stepanova)) (27. talvikuudu 1832 (8. pakkaskuudu 1833 Makienkylä, Lempaala – 3.pakkaskuudu 1904 Vaskela)) – ižoralaine runonpajattai, kudai tiezi enämbi 32000 runuo. Häi pajatti ižoran rahvahan da omii pajuo.
Eloskerdu.
Paraskeva Nikitična oli roinnuhes muaorjupereheh Makienkylän Miskunmäki-hutoras, Lempaalas. Paraskevan vahnembat kuoltih, konzu häinel oli 15 vuottu.
Häi meni miehele da muutui ukole Gavrila Stepanovale Vaskela-kyläh, kus ei olluh muaorjuttu. Kodi, kuduas eli runonpajattajan pereh, suomelazien perindölöin mugah, sanottih Larin tupakse, sendäh Paraskeva otti ičele peittonimi Larin Paraske. Perehes oli 9 lastu, niiöis 6 lastu kuoli lapsuusaijas.
Paraskeva ylen tarvičči dengoi, sendäh häi meni enzikse folkloristale A. Boreniusale da sit Neovisale, kuduat maksattih rahvahien pajoloin pajattamizes.
1890-luvul Paraskeva sai tovvellizen kuulužuon. Hänet kučuttih Helsingforsah (Helsinkih) da toizih Suomen linnoih pajattamah ižoralazii runoloi. Parasken kuva luajittih E. Järnefelt, E. Nordlund da B.Lagerstam. Larinan itkuvirzii kuundeli da kirjoitti Jan Sibelius. Enzimäine Larin Parasken pajokogomus piäzi ilmoih vuvvennu 1893.
Paraskeva Nikitična kuoli taudeh 3. pakkaskuusu vuvvennu 1904. Hänet pandih muah pruavoslavnois kalmistos Palkealas.
Musto.
Vuvvennu 1911 runonpajattajan kalmiole azetettih mustopačas. Suomen kansan vanhat runot -antolougies, kudai piäzi ilmoih Suomes vuvvennu 1931, on kniiguoza Larin Paraskeh nähte. Täs on 1152 runuo, 1750 sananlaskua, arbaitustu da itkuvirty. Helsinkis azetettih Larin Parasken vestokuva.
Kalevalaisten Naisten Liitto –yhtymy joga vuottu palkitah Larin Parasken palkindol.
Mustomerki, kuduas on kirjoitettu, ku täs piiris eli Larin Paraske, sijaiččou erähän laukan seinäs. Laukku sijäiččou Vaskelovon da Lembolovon välil.
Latinan kieli

Latina (lat. "lingua Latīna") on klassilline kieli, kudai kuuluu indojeurouppalazien kielien itualielazeh oksah. Sidä paistih allukse vaigu Latiuman alovehel Itualies, ga Riiman imperien levendyjes sit rodih valdukieli Itualien da myöhembäh kogo riimalazen empirien alovehel.
Latvii

Latvien tazavaldu () libo Latvii () on yksi Baltien mualois. Latvien pohjasrajan tagan on Estounii, päivännouzus Ven'a da Valgo-Ven'a da suves Litvu. Muan piälinnu Riga on Baltien mualoin suurin linnu. 
Vuvvennu 2011 Latvies oli 2 067 887 eläjiä, kudualois 1 284 194 (62,1 %) latvielastu, 556 422 (26,9 %) ven'alastu, 68 174 (3,3 %) valgoven'alastu, 45 699 (2,2 %) ukrainalastu, 45 783 (2,2 %) polšalastu, 24 426 (1,2 %) litvalastu, 6 452 (0,3 %) čiganua, 6 416 (0,3 %) jeyrilästy, 3 023 (0,1 %) germuanilastu da 2 000 (0,1 %) estounielastu.
Latvien kieli on ainavo virralline kieli, da sen stuatusua lujoitetah kielipoliitiekal, no ven'an kieldy käytetäh sežo äijy.
Kirjalližus.
Enzimäine latvienkieline kirju piäzi ilmah vuvvennu 1525. Hätken sen jälles vaiku kirikölline tekstu oli arvospiettyy. Enzimäine latvielaine runoilii oli Jēkabs Ķikulis, kudai kirjutti vuvvennu 1777 oman aigah pajoloi. Andrejs Pumpurs kirjutti runokogomuksen "Lāčplēsis" da on yksi rahvahallizis muanivomiehis kui mugaže Eduards Veidenbaums, Jānis Poruks da Kārlis Skalbe. 
1900-luvun allus algajen kanzallisrunoilii Jānis Rainis da toizet kirjailijat otettihes latvien kielen kehittämizeh.
LaulUni

LaulUni on uinotuspajozien disku Karjalan kandurahvahien kielil - karjalan da vepsän kielel. Se piästettih ilmah vuvvennu 2016 kahten suuren yhtistyksen vuoh: Suomes ruadajan Karjalan Sivistysseuran da Karjalan tazavallan Kanzallizien kul’tuuroin keskuksen. 
Diskan syväindö.
LaulUni-sana rodieu kahtes karjalankielizes sanas laulu (livvikse pajo) da uni. ”LaulUnes” on yksitostu uinotuspajostu karjalan da vepsän kielel. Net ollah eriluaduzet. On vahnua pajua, kudamii enne pajatettih karjalazet da vepsäläzet. On uuttu piädykauti diskah niškoi kirjutettuu. Sih ruadoh Kanzallizien kul’tuuroin keskuksen ruadajat kučuttih Karjalan pajattajii da soittajii.
Pajatandutaba.
Joga pajos nägyy oma taba pajatandas da soitandas. Diskalpäi kuuluu folk, rock, räp, world music, electronic, džaz. Se on mieldykiinnittäi da ainavoluaduine.
Pajattamas ollah Santtu Karhu, Ondrei, Arto Rinne, Tatjana Peron’, Ilmu, Noid, Skylark, Elayga da Istoki, Olemba, Cadeu, Karjalaiset kuutomalla.
Perindölline karjalaine uinotuspajoine.
Tule, uni, uksen tuakse.
Bai lastu, bai piendy,
Baju pikkarastu.
Tule, uni, uinottamah,
Piendy lastu magaittamah.
Bai lastu, bai piendy,
Baju pikkarastu.
Tule, uni, uinottamah,
Piendy lastu magaittamah,
Pienen lapsen pieluksih,
Suuren lapsen suuruksih.
Älägo tule kuttine,
Älägo tule kažine.
Muamo lastu liikuttau,
Armahastu uinottau.
Baju muaman lindustu,
Baju muaman kuldastu.
Lehtikuuzi

Lehtikuuzi on kaikis puulajilois levinnyh kogo muailmas. Se kazvau terväh, voi olla 50 metrii piduhuttu da metrii levevytty, eläy 300-400 vuottu.
Puun ladvu on läbinägyi, alahan levei, ylähäkse kaidenou.
Lehtikuuzi on havvupuu, ga havvu on yksivuodine, kirkasvihandu, pehmei. Se kazvau kobrallizesti. Sygyzyl puut lykätäh havvut keviässäh. Puus on kahtu luaduu käbyy. Ižätähkät ollah keldazet, emäkävyt ollah ruskiettavat.
Puul on vägevät juuret, net suojellah puudu kovas tuules.
Lehtikuuzi suvaiččou päiväzen valgiedu, kazvau avvonazil kohtil. Pimies se ei ližävy, ei kazva. Lehtikuuzi on vilunkestäi kazvi. Se on vuadimatoi muaperäh, kazvaugi pahaperäzil mualoil.
Lehtikuuzipuu on ylen kova, luja, vägi kodvan se ei happane. Kuivahuu puu roihes vie kovembi, sih ei sua ni nuaglua iškie.
Leiby

Leiby on syömine, kudai on luajittu jauholois da vies sevoitetus tahtahas da pastettu ezimerkikse päčis. Leibiä luajitah ymbäri muailmua menetiijä mi eri luaduu.
Lekkujad

Lekkujad on karjalakse pajattai joukko Suomes. Sen perustajannu da pajattajannu on Kristiina Olanto. 
Perustandu.
Lekkujad on perustettu vuvvennu 2011. Kristiina Olanto jatkau oman tuatan da muaman ruaduo. Suomes hyvin tutah da korgiesti arvostetah Heikki Koukkuzen da Anneli Olanton ruaduo karjalan kielen aktivistoinnu da karjalazen pajon säilyttäjinny.
Heikki Koukkunen voinan jallois muutti Karjalaspäi Suomeh. Häi oli roinnuhes Suojärven Impilahten kyläh, hänen akkah Anneli Olanto on rodužin Varpu-kyläspäi.
Heikki Koukkunen oli syväinjuurissah karjalaine. Häi äijän da innokkahasti ruadoi karjalan kielen da kul’tuuran säilyttämizekse Suomes. Ruadoi sidä käskemättäh da suures suvaičukses.
Nimen sellitändy.
Joukon nimie Kriistina Olanto šeikuičči yhtes muamanke. - Minul ičel pidäy ainos liikkuo, lekkuo kunnetah, en voi yhtes kohtas olla da eliä hätkie, sendäh on Lekkujad, sanou pajattai.
Pajatandu.
Joukos ezmäi soitettih jazz-muuzikkua, sit siirryttih rahvahan muuzikkah. Pajatetah enimyölleh karjalakse, yhtelläh on kuda-midä pajuo suomeksegi. Pajatetah vahnoi karjalazii pajoloi, kudamii joukon perustai Kriistina Olanto kuuli omas tuatas da muamas. Niilöih häi opastui lapsennu. Nämä pajot vaiku pajatetah uudeh tabah, luajitah niilöile uvvet sovitukset.
Lemijärvi

Lemijärvi () on Karjalan tazavallan Anuksen kanzallizen piirin kylä, kudai kuuluu Koveran kyläkundah.
Se sijoittuu Lemijärven päivännouzurannal.
Lendiera

Lendiera () on pos'olku Mujejärven piiris Karjalan tazavallas Ven'al.
Se kuuluu Lendieran kyläkundah.
Se sijoiččou Lendierjärven rannal, 15 kiometrin piäs rajaspäi Suomenke.
Histourii.
Enzimäzen kerran karjalaine kylä Lendiera, kudai kuului Rebolan pogostah, muanittih vuvvennu 1611, konzu ruoččilazet saldatat tuldih karjalazih mualoih.
Suuren voinan aigah Lendieras oli suomelazii saldattoi (vuvven 1941 syvyskuus algajen vuvven 1944 elokuussah).
Vuvvennu 1959 Lendíeras avattih smannimine raududorogustansii.
Talovus.
Pos’olkas ruadau lespromhouzu, kudai vähendi meččyruavon da ruadajien miärän Nevvostoliiton aigah.
Nähtävykset.
Pos’olkas on vuvvennu 1921 valgosuomelazien tapettuloin saldattoin kalmat da vuvvennu 1941 lähäl Lendierua tapettuloin Nevvostoliiton rajanvardoiččijoin kalmat.
Leo Tolstoi

Leo Tolstoi () (9. syvyskuudu 1828 Jasnaja Pol'ana – 20. kylmykuudu 1910 Astapovo) oli tundiettu ven'alaine kirjailii. Leo Tolstoin kaikis tundiettuloi tevoksii ollah "Voinu da rauhu" (1865–1869) da "Anna Karenina" (1875–1877). Kirjutustavan mugah häi evustau realizmua. Tolstoi oli vie merkittävy yhteiskunnalline da uskondolline ajattelii.
Jasnaja Poljana muzei.
Leo Tolstoin kodi-imenies Jasnaja Pol'anas on nygöi kodimuzei. Kaksikerroksizes kodimuzeis, kudai oli imenien (kardanon) piärakendus, on Tolstoin aigazii pertikaluloi da kirjoi.
Muudu.
Tolstoin mugah on nimetty Tolstoi-juna, kudai ajau Helsingin da Moskovan välii.
Tevokset.
Tolstoi herätti suurdu huomivuo omal enzimäzel avtobiogruafiellizel tevoksel, trilogiel "Lapsus, brihaigä, nuorus" (1852–1857). Trilogii sanelou bohatan muanomistajan poijas da sen ajatuksis, kudamien kauti häi ellendäy, mittumua eruo on hänen da köyhien muanruadajien välis.
Tolstoi iče pidi parahannu omis tevoksis romuanua "Anna Kareninua" (1873–1877). Anna Kareninan da Vronskoin tarin on yksi muailmankirjalližuon kuulužimis suvačustarinois.
Leonardo da Vinci

Leonardo di ser Piero da Vinci (Leonardo da Vinči) (15. sulakuudu 1452 Vinci, Toscana, Kirikkövaldivo – 2. oraskuudu 1519 Amboise, Indre-et-Loire, Frantsii) oli itualielaine tutkii, matematiekku, inžinieru, keksii, anatomu, taidehmualari, kuvanveistäi, arhitektoru, kazvistiedäi, muzikantu da kirjailii. Häi on kaikis tundiettu taidehmualarilois da toinah kaikkien aijoin lahjakkahannu ristikanzannu.
Leonardo tundietah enimyölleh taidehmualarinnu. Hänen kaksi kuulužua tevostu ollah "Mona Liza" da "Pyhien otandu". 
Inžinierannu Leonardon ajatukset oldih äijiä ielpäi hänen aigua. Häi kehitteli vertol'ottua, tankua, päiväzen energien voimulaitostu, laskendu. Hänen pluanois harvat olis voinnuh todevuttua hänen elaijan aigua. 
Tevokset.
Omat tevokset:
Leonardo yhtes toizen taideilijanke:
Hyväksytyt atributsiet:
Leppäsyrjä

Leppäsyrjä on Karjalan tazavallan Suojärven piirin Loimolan kyläkunnan pos’olku.
Enne pos’olkas sijoittui luteransoin kirikkö, kudai ei säilynyh täh päiväh sah.
Leskenlehti

Leskenlehti (lat. Tussilago farfara) on Astroin perehen kukkukazviloin monotiippulaji.
Ainavo laji on tavalline leskenlehti: monivuodehine heinykazvi, kuduadu voi puaksuh nähtä Jevruazies, Afriekas sego toizis muailman kohtis. Leskenlehten eričys on sit, gu se kukkiu aijoi keviäl, enne sen lehtilöin avavumistu. Ennevahnas algajen kazvii käytetäh rohtukazvinnu.
Nimi.
Latinan nimi on tussilago – se voi kiändiä kui ”ajua rygimine”. Leskenlehti avvuttau rygimizen liečindäs.
Levittämine.
Monivuodehine kazvi, kudai kazvau Jevruazies (Päivänlasku-Jevroupan alovehes, Urualal, Päivänlasku-Sibiries, Päivännouzu-Sibiries, Kazahstuanas, Keski-Azien sego Suvi-Sibirien vuaroil, Vähä-Azies), Pohjazes Afriekas da Pohjazes Ameriekas.
Tavan mugah leskenlehti kazvau niilöis kohtis, kus ei ole turvehtu – vezistölöin rannoil, rotkoloin da muanvieremien paltieloil sego peldoloil, tyhjil muakohtil da kuadopaikois. Leskenlehti kazvau savimualoil sego jogien hiekku- da čäriluodoloil. Ven'an jevrouppuozas kazvi kukkiu sulakuus.
Leskenlehten käyttämine tervehyön parandamizes.
Lekenlehten lehtilöi käytetäh rohtuainehennu. Niilöi keräilläh keviäl, kuivatah koin pertis libo kuivuškuapois, lämbötila kudamis on 40-50 gruadussua.
Leskenlehten biolougiellizesti aktiivizet ainehet avvutetah kylmändytaudiloih voimatunnuzii. Leskenlehtes keitetyn čuajun avul voi piästä rygimizes.
Lesoto

Lesoto, virrallizesti Lesoton kuningaskundu on valdivo Suvi-Afriekas, anklavu. Kaikis puolispäi se rajoittuu Suvi-Afriekan Tazavaldanke. Lesoto on Afrikan pienin valdivo. Sen pinduala on 30 355 km². Virrallizet kielet ollah sesoto da anglien kieli. Lesoton piälinnu on Maseru. Rahvahan lugumiäry on 2 031 000 hengie.
Li Bai

Li Bai (sežo muvvos Li Po, 701-762) oli Tan-kavven kitailaine runoilii. Hänet tundietah poezien kuolemattomannu neroniekannu. Li Bai on yksi kitailazen kirjalližuon histourien kunnivokkahimis runoilijois da yksi muailman suurimis runoilijois, kui Dante da Petrarka, Nizami da Firdousi, Puškin da Shakespeare.
Li Bai kirjoitti läs 1100 tevostu, läs tuhat niilöis on runuo. Häi käytti eriluaduh runomittoi. Kielen da stil’an mugah Li Bain runot ollah spontuanizembii da luonnollizembii migu monil hänen aigalazil. Hänen luomisruavos Tanan kavven hengi on kuvattu ylen kirkkahasti.
Li Bai puaksuh sivotah daosizmah. Tämä on tärgei aspektu hänen tevoksis. Omas luomisruavos Li Bai oppiu yhtistiä selgei nägemys konfutselaižuon muailmah huavehellizen daolaižuonke.
Li Bai ystävyi toizien merkiččijöin runoilijoinke, ezimerkikse Du Funke. Molembat runoilijat oldih nerokkahat da niidy ruvettih verdailemah. Li Bai kučutah romantiekakse, ga Du Fu realistakse.
Li Bai kuoli alkogoulimyrkytykseh. Runoilijan muistomerki sijaiččou Tz’an’-linnas. Li Bain kunnivokse nimitettih krateru Merkuries.
Li Bai tundietah Ezra Paundan ruadoloin, Gustav Maleran muuzikan da Hans Betgen kiännöksien periä.
Liberii

Liberii, virrallizesti Liberien tazavaldu on valdivo Päivänlasku-Afriekas. Liberii on Päivänlasku-Afriekan köyhin valdivo. Päivänlaskus se rajoittuu Sierra-Leonenke, pohjazes Gvineanke, päivännouzus Kot-d’Ivuaranke. Piälinnu on Monrouvii. Virralline kieli on anglien kieli. Muan pinduala 111 369 km². Rahvahan lugumiäry on 4 294 000 hengie.
Liedmajärvi

Liedmajärvi () on pos'olku Mujejärven piiris Karjalan tazavallas Ven'al.
Se on Liedmajärven kyläkunnan haldivolline keskus.
Pos’olkas on škola da lapsienpäivykodi, kirjasto, muuzikkuškola, lapsien luomistaloi da kul’tuurukeskus.
2000-luvun allus pos’olkas rakendettih kirikkö.
Muantiedo.
Lähäl pos’olkua on samannimine raududorogustansii. Pos’olku sijoiččou 7 kilometrin piäs samannimizes järvespäi.
Histourii.
Pos’olku ruvettih rakendamah vuvvennu 1963 oraskuus. Enzimäzet koit oldih nellifatierahizet. Vuvvennu 1964 rakendettih kaheksafatierahizet koit. Vuvvennu 1964 sygyzyl pos’olkas avattih meččypunktu.
Nähtävykset.
Pos’olkas on Suuren voinan aigah tapettuloin Nevvostoliiton saldattoin kalmu.
Lieksa

Lieksa on linnu Suomen Pohjas-Karjalas. Lieksas eläy 11 873 hengie.
Lieksan vahnu linnu Brahie (1653-1681, ruoč. Brahea) perustettih Vienan Karjalan kauppah niškoi.
Lieksas on Pohjas-Karjalan korgevin vuaru Koli.
Lieksan hierut.
Egyptinkorpi, Hattusaari, Hattuvaara, Höntönvaara, Hörhö, Jaakonvaara, Jamali, Jongunjoki, Kelvä, Kitsinvaara, Koli, Kontiovaara, Kuorajärvi, Kylänlahti, Lamminkylä, Lapalie, Louhivaara, Mätäsvaara, Märäjälahti, Nurmijärvi, Ohtavaara, Pankakoski, Pankajärvi, Puso, Romppala, Ruunaa, Saarivaara, Keträvaara, Savijärvi, Siikavaara, Sikovaara, Sokojärvi, Sokovaara, Surpeenvaara, Uusikylä, Varpanen, Vieki, Viensuu, Vuonisjärvi, Vuonislahti.
Lieksajärvi

Lieksajärvi () on Karjalan tazavallan Muujärven piirin järvi, kudai sijoittuu Lieksanjoven alas.
Järven pinduala on 166 km², piduhus – 27 km, levevys – 11 km, randuviivan piduhus – 160 km. Sen keskisyvys on 8,6 m, syvin kohtu on 34 m.
Järven rannat ollah korgieloi da kivizii. Järves on 88 suardu, kudamien yhtehine pinduala on 13,4 km². Suurimat suaret ollah Kivatsar (2,47 km²) da Guselinšuari.
Järveh laskietahes Kolvas, Kil’kon, Pieningä. Järvespäi virduau Suulajoki. Täs kazvau kažl’ua.
Järves on riäpöidy, siigua, ahvendu, särgii, matikkua, haugii.
Järven luodehrannal on pos’olku Rebol’a.
Liete

Liete () on Karjalan tazavallan Priäžän kanzallizen piirin Dessoilan kylän kylä.
Yhtehizet tijot.
Kylä sijaiččou Šotjärven rannal, Petroskoi-Suojärvi-linien Oktjabrskaja-raudutien Novije peski-stancien lähel.
Säilytetäh solduatan Galina Nikolajevna Mamontovan haudu. Mamontova kuoli vuvvennu 1942 Suomen da Nevvoston välil voinan aigua (1941-1944). 
Kyläs on luterilaine kirikkö da pravoslavnoi časounu.
Liečehtiedo

Liečehtiedo on tiijollizen tiijon da praktiekallizien metodoin sistiemu, kudaman tarkoituksennu on tunnustua, parandua da estiä voimattomuksii.
Ligakuu

Ligakuu on vuvven kymmenes kuu. Sidä enne on syvyskuu da sen jälles tulou kylmykuu.
Liha

Liha on elätin luurangon lihasto razvanke da luunke (liha luul) libo ilmai luudu (luutoi liha).
Toiči lihakse sanotah erähien elättilöin sydämyksii - kieliöi, maksoi, počkii, aivoloi, syväimii, diafragmoi imi. Tavan mugah lihua käytetäh syömizenny.
Sana "liha" monis kul'tuurilois ei merkiče kaloin da merielättilöin lihua.
Suurin vuitti lihua, kuduadu rahvas syvväh, valmistetah žiivattufermoil. Syvvähgi tostu lihua (suurii da pienii meččyelattilöi, reptilieloi, amfiibieloi da muudu).
Lihan syömisarvo.
Suurin vuitti lihua on lihaksii, kudualois on nestetty (73-77%), proteinua (18-21%), lipidua (1-3%), ekstraktiivistu ainehtu (1,7-2% azotanke, 0,9-1,2% ilmai azottua), minerualuainehtu (0,8-1,0%).
Paiči lihaksii lihah kuuluu yhtistäi, razvu da hermokas kuvostu.
Ristikanzan syömizes liha on fosforan piäalgulähtö. Lihanke ristikanzan organizmah tullah mikroelementoi da vitamiinoi.
Lihan valmistamine.
Kaikkiedah muailmas valmistetah läs 53-54 miljonua tonnua lihua vuvves. Muailmas valmistetah läs 33,2 kiluo lihua vuvves yhteh ristikanzah näh. Jevroupas yhteh ristikanzah näh valmistetah läs 83,5 kiluo vuvves, Kitais - 29,4 kiluo, Danies - 326,9 kiluo, Bel'gies - 144,2 kiluo.
Enimyölleh valmistetah počinlihua, läs 39,1%. Toizel kohtal - siibikarjanliha - 29,3%, sit lehmänliha - 25,0%, lambahanliha - 4,8%, toizet lihalajit - 1,8%.
Lihtenštein

Lihtenšteinan ruhtinaskundu on Päivänlasku-Jevroupan pieni valdivo (160 km²). Muan piälinnu on Vaduts. Päivännouzus Lihtenštein rajoittuu Avstrienke, päivänlaskus – Šveicarienke. Nämmä valdivot ymbäröijäh Lihtenšteinan alovehtu.
Šveitsarii johtau Lihtenšteinan ulgopoliitiekkua da ruhtinaskunnal Šveitsarienke on tulli- da den’guliitto.
Valdivon rahvahan lugumiäry on 37 810 hengie (2016). Valdivolline kieli on germuanien kieli.
Liipoilinduzet

Liipoilinduzet (Lepidóptera Linnaeus, 1758 muinažugrets. λεπίς, part. λεπίδος — suomus da πτερόν — siibi) ollah böbökkien joukko, kudai muuttuu tävvelleh. Niilöin omaluaduine ominažus on suomusten sagei peite ezi- da tagasiibilöil. Liipoilinduzil on erilline imei suuapparattu hobotanke. Siibilöin muodo da väli ollah ylen kaikenluaduzii: 2 mm – 28 sm.
Net muututah tävvelleh. Se merkiččöy eri kauzii: jäiččy, toukku (sidä vie kučutah madoine), kukolku da imago. Toukku on madozenmuodoine. Sil on vähänkehitynnyöt mahajallat, jyrzii suuapparattu da puarnoit ruahnat, kuduat annetah šulkulangua, konzu ollah kosketuksis ilmanke.
Liipoilinduzet, kudamien jiännökset tietäh jurskois periodas algajen, nygöi ollah böbökkien joukko, kudamas on ylen äijy lajii – joukos on enämbi 158 000 lajii. Liipoilinduzet ollah kaikkiel manderehil, paiči Antarktiidua.
Liivin kieli

Livõ kēļ (liivin kieli) on uralilazen kieliperehen suomelas-ugrilazeh kielijoukkuoh kuului baltiekku-suomelaine kieli. Liivin kieldy on paistu Latvies. Jälgimäzet kylät kus paistih liivin kieldy oldih Kuurinmuan rannas Liideh-Latvies. Enne tostu muailmanvoinua liivie paistih vie 12 kyläs. Jälgimäine ristikanzu ken pagizi liivie muamankielenny kuoli 103-vuodizennu 2.6.2013. Nygöi liivin kieldy maltau hyvin vaiku 65 inehmisty da 300 maltau vähäzel. Liivikse luajittui pajoloi pajattau joukko nimeltäh Tulli lum.
Liivukana

Liivukana ("Gallinula chloropus") on randukanoin heimoh kuului lindu.
Karjalankieline nimi.
Linnun karjalankieline nimi on täh artikkelih niškoi kiännetty suomenkielizes sanaspäi "liejukana".
Kogo da nägö.
Piduhus: 27-31 cm&lt;br&gt;
Siibien agjuväli: 50-55 cm&lt;br&gt;
Paino: 190-490 kg
Limonuadu

Limonuadu on magei alkogoulitoi juomine, puaksumbah guazanke. Se verestäy. Sidä luajitah limonas da vies (puaksumbah guazanke).
XVII-vuozisuan algajen limonuadannu kučuttih juomistu, kuduadu luajittih limonumehuspäi da vies. Sendäh sil on moine nimi ”Limonade” (): se tarkoittau ”limonanke”.
Vuonnu 1767 anglielaine hiimiekku Joseph Priestley luadi nasosan, kudai toi vieh guazua. Jacob Schweppe rubei luadimah moizii nasossoi zavodal. Sendäh enzimäine kompuanii, kudai luadi zavodal guazujuomizii, oli ”J. Schweppe &amp; Co”. Tämän kompuanien perusti Jacob Schweppe da se rubei terväh luadimah vezilöi fruktu- da muarjusiruopoinke. Vuonnu 1833 limonuadas tuli enzimäine fruktuguazujuomine muailmas.
Limonuadan valmistamizekse käytetäh zuaharii, limonumehuu libo limonhappamehtu da vetty. Sen juomizen väri voi olla erilaine.
Litvu

Litvu (lit. Lietuva) on Pohjas-Jevroupan valdivo. Virralline nimi on Litvan tazavaldu. Muan piälinnu on Vil’nussu.
Se sijoittuu Baltiekkumeren päivännouzurannal. Pohjazes se rajoittuu Latvienke, liidehes – Valgo-Ven'anke, lounuas – Pol'šanke da Ven'an Kaliningradan alovehenke.
Valdivon pinduala on 65 301 km², rahvahan lugumiäry on 2 793 397 hengie (2019).
Livanu

Livanu (arab. لبنان‎), virrallizesti Livanan tazavaldu (الجمهورية اللبنانية) on pieni valdivo Lähizes Päivännouzus. Se sijaiččou mägialovehes Välimeren päivännouzus rannas. Päivännouzus Livanu rajoittuu Sirienke, suves Izrailanke. Livanan rahvahan lugumiäry on läs 4 miljonua hengie. Muan pinduala on 10 452 km². 
Virralline kieli on arabien kieli. Piälinnu on Beirut.
Livii

Livii, virrallizesti Livien valdivo on valdivo Pohjois-Afriekas Välimeren rannikos. Päivänlaskus se rajoittuu Alžiranke, luodehes Tunisanke, suves Čadanke da Nigeranke, liidehes Sudananke, päivännouzus Jegiptanke, pohjazes Välimerenke. Virralline kieli on aruabien kieli. Piälinnu on Tripoli. Muan pinduala on 1 759 541 km². Rahvahan lugumiäry on 5 613 380 hengie.
Livvin näppäimistö

Nygöi vie ei ole virallistu livvin näppäimistyö, ga ä, ö, č, š, ž kirjaimet ollah muijien kielien kirjaimikkolois, ezimerki eestin (viron) kieles.
Eestin näppäimistön azetandu Windowsas 7.
Tiä on kirjutettu kui azettua eestin näppäimistö Windowsas 7.
Ližmajärvi

Ližmajärvi () on Suvi-Karjalan järvi Kondupohjan piiris.
Järven pinduala on 84,8 km², piduhus – 18,6 km, levevys – 9,4 km, randuviivan piduhus – 56 km. Sen keskisyvys on 4 m, syvin kohtu on 12 m.
Järven suurimat lahtet ollah Käppäsellänsuu, Vikšjärvensuu, Suvisuu.
Järves on läs 30 suardu, kudamien yhtehine pinduala on 19,2 km², suurimat suaret ollah Suuri, Senäg, Koštom.
Järven kauti vurduau Ližmajogi. Rannat ollah madaloi, da sie on meččii. Pohju on muvakas, randuozis se on kivine da čuuruine.
Järves kazvau kažl’ua. Sie löydyy riäpöidy, särgii, ahvendu, lahnua, siigua, haugii, kiiškoidu, matikkua.
Lohijärvi

Lohijärvi () on Karjalan tazavallan Onieganrannan piirin järvi.
Järven pinduala on 10,5 km² (suariloinke), piduhus – 6,7 km, levevys – 2,9 km, randuviivan piduhus – 22,1 km. Sen keskisyvys on 2,9 m, syvin kohtu on 7,5 m.
Järvespäi virduau Lohijogi. Järveh laskietahes Ilaksa-jogi, pienet ojat Perti, Petsi, Gaboja. Rannoil on havumeččii.
Pohju on šuorei da muvakas. Vien väri on muzavankeldaine, kudai muuttuu kezäl makzankarvazekse.
Järves kazvau karvukortehtu da šaraheiniä. Täs löydyy ahvendu, särgii, haugii, lahnua, kiiškoidu da matikkua.
Loimola

Loimola () on Karjalan tazavallan Suojärven piirin pos'olku. Se on sežo raududorogustansii. Loimola on Loimolan kyläkunnan haldivolline keskus.
Muantiedo.
Pos'olku sujoittuu samannimizen joen rannal. Loimola-jogi ottau allun Loimolanjärves da virduau Tulemajogeh, kudai sit virduau Luadogan järveh.
Loimolan rahvahan lugumiäry.
Pos’olkas on Nevvostoliiton saldattoin (kuduat kuoldih v. 1941 – 1944 Nevvostoliiton da Suomen välizen voinan aigua) kalmu. Sežo sie on Nevvostoliiton muanivomiehen A.M. Kolesovan (1922 – 1978) kalmu.
Lähäl pos’olkua on histourielline kompleksu Kollasjärvi. Sidä luajittih Nevvostoliiton da Suomen välizil voinil (1939 – 1940 da 1941 – 1944) tapettuloin saldattoin mustokse.
Sežo lähäl pos’olkua sijoittuu Sulansuo, kudaman pinduala on 125, 1 gektuarua.
Loimolas enne oli luteransoin kirikkö, kudai ei säilynyh täh päiväh sah.
London

London on Yhtistynnyön Kunigaskunnan piälinnu.
Histourii.
London on vahnu linnu.
Muantiedo.
London on sijoitunnuhes muan keskiozas. Linnas poikki virduau Temza (Thames)-jogi.
Linnan ozat.
Londonan suurembii rajonoi on London City. Sie eläy läs 8,3 miljonua hengie.
Virallizesti London jagavuu 32 aloveheh.
Karjalan tazavallaspäi Londonah on 5000 kilometrii.
Nähtävykset.
Londonas on äijy nähtäviä, ezim. Big Ben.
Louhi

Louhi on pos’olku da haldivolline keskus Karjalan tazavallas Louhen piiris.
Muantiedo.
Se sijoittuu Karjalan pohjazes lambiloin keskes.
Ilmasto.
Pos’olkan ilmasto on lauhkei, täs on pitky talvi da ylen lyhyt da vilu kezä. Tuhukuun keskilämbötila on -12,2 °C, heinykuun keskilämbötila on +14,4 °C.
Vuvven keskilämbötila on 0,2 °C.
Histourii.
Se perustettih raududorogustansiennu vuonnu 1913, konzu rakendettih Murmanskan raudutiedy.
Kalevala-eeposan mugah Louhes eli Louhi-akku, Pohjolan emändy.
Jälgivuozinnu elokuun allus pietäh pos’olkan päiviä.
Kul’tuuru da opastundu.
Pos’olkas ruadau kul’tuurutaloi, lapsien luomisruavontaloi, kirjasto, lapsien kirjasto, musto- da kodialovehenmuzei, algu-, keski-, ildu- da muuzikkuškola.
Louhi (pos'olku)

Louhi on linnalaine pos'olku, Karjalan Louhen piirin haldivolline keskus. 
Muantiedo.
Se on Karjalan pohjazes, kus on äijy meččyjärvie. Suurin järvi on Kierettijärvi.
Ilmasto.
Talvi on pitky, kezä on ylen lyhyt da kylmy. Ilmastoh vaikutetah pohjaizet meret. Tuhukuun keskilämbötila on -12,2 gruadussua, heinykuun keskilämbötila on +14,4 gruadussua.
Vuvven keskilämbötila on 0,2 gruadussua.
Ilman verdualline kostevus on 78,7 %.
Tuulen keskivauhti on 3,2 m/s.
Histourii.
Louhi on perustettu vuonnu 1913 raudutieazemannu. Silaigua rakendettih Murmanskan raudutiedy.
Vuonnu 1926 Louhen kyläs algoi ruaduo Karjalan Tazavallan enzimäine eksperimentalline muatalovusazemu.
Vuonnu 1944 Louhen kylä sai linnalazen pos'olkan stuatusan.
Folklouran kerdomuksien mugah, Louhes eli Kalevala- eeposan Pohjan akku (Pohjolan emändy). 
Jälgivuozinnu elokuun allus pietäh pos'olkan päiviä. Vuozinnu 2007-2008 elokuun allus piettih Pohjan akale omistettu pruazniekku. Sen luadijoin mugah, Pohjolan emändy ei olluh vihaizennu syvätterihänny, ga oli hyvänny emändänny, kudai pidi huoldu oman rahvahan parembas ozas.
Louis Armstrong

Louis Daniel Armstrong (4. elokuudu 1901 – 6. heinykuudu 1971) oli yhtysvaldulaine jazzpajattai da -trumpetistu. Hänet tunnetaan sežo nimil Satchmo da Pops.
Armstrong rodihes keyhis ololois New Orleansas. Storyvillen tansizualois da klubiloil soitettu blues da jazzmuuzikku rodih Armstrongale tuttavakse jo lapsuos. Vuvvennu 1968 menestysty sai Armstrongin yksi kaikkii tunnetumis pajolois, "What a Wonderful World". Se nouzi luvetteloloin n'okkah Britannies, no jäi Yhtysvallois ezmäi vähembäle huomivole.
Luadogu

 
Luadogu (, ) on Jevroupan suurin da muailman 13. suurin magienvien järvi Ven'an luodehozas Leningruadan alovehel da Karjalan tazavallas. Karjalankannas eroittau järven Suomenlahtes.
Muantiedo.
Luadogan vezipinduala on 17700 neliökilometrii, piduhus 219 km da keskimiäräine levevys 100 da suurin levevys 130 km. Sen keskisyvys on 52 m. Syvin kohtu (225 metrii) on Valamoin suaren lähäl. Järven vezitilavus on 908 kubometrii. Järven pindu on vai nelli metrii merenpinnan yläpuolel. Luadogas on enämbi 500 suardu. Suurii suariloi ollah ezim. Riekkalansuari, Tulolansuari, Lungulansuari, Mančinsuari da Valamoi. Suaret ollah enimyölleh rannan lähäl. Järvi laskou Nevajoven kauti Suomenlahteh.
Luadogah laskijua suurii järvivezistölöi ollah luodehes Suomen puolelpäi Luadogah laskii Vuoksen vezistö da Ven'an koillizes Oniegujärvespäi virduaju Syvärin vezistö. Suvelpäi Ven'an puoles Luadogah laskou Olhavanjoven vezistö. Pienembii Suomen puolelpäi Luadogah virduajii vezistölöi ollah Hiitolanjoven, Kiteenjoven–Tohmajoven da Jänisjoven vezistöt. Karjalan tazavallas Luadogah virratah Tulemajogi, Videlenjogi, Miinalanjogi da Uuksunjogi. Leningradan alovehel Luadogah virratah pienembät jovet Naasianjogi, Lavajogi, Murjajogi, Seltikanjogi, Säsjogi da Vuolehenjogi.
Geologine histourii.
Luadogan nygöine lasku-uomu Neva-jogi muvvostui läs 3300 vuottu tagaperin (1350 eaa.). Enne sidä Luadogan viet laskiettih Suomenlahteh Karjalankannaksen poikki Heinjoven alovehel, ga muannouzemine, kudai Luadogan pohjasozis tapahtui teriämbäh migu suvipuolel, laski vähitelleh Luadogan pindua pohjazes da nosti sidä suves. Pinnannouzuh vaikutti vie Vuoksen uoman puhkemine Saimaah uvvekse laskureitikse lähäl Luadogan vahnan lasku-uoman suudu Karjalankannaksel läs 5700 vuottu tagaperin (3700-3800 eaa.), mi ližäi Luadogah virduajien vezilöin miäriä läs nelländeksel. .
Luondo.
Luadogas eläy enämbi 40 kalalajii da uhanalaine luadogann'orpu.
Histourii.
Viikingoin aigua 700-1100-luvul Luadogal oli suuri rouli Ruočin da muinas-Ven'an valdivoloin kehitykses. Sih aigah Luadogan randu oli enämbäl suvehpäi, migu nygöi. Sveanmuan Birkaspäi tulluot varjagit perustettih vuonnu 753 Luadogan suvirannikole Olhavanjoven lähistöle Ven'an kaikis vahnemban linnan Luadoganlinnan. Varjagit kučuttih linnua "Aldeigjuborg" libo Aldeigjun linnakse. 
Luadoganlinnan sijaičendu oli strategizesti ylen tärgei, sendäh gu sit on voinnuh vardoija viikingoin päivännouzureittii, kuduan kauti kauppualukset da saldattujoukot matkattih Baltiekkumerelpäi Konstantinopolih da Volgale.
Valamoin manasteri perustettih keskiaijal Luadogan Valamoin suareh. Vie Konevičan suarel on ortodoksine manasteri.
Ludwig van Beethoven

Ludwig van Beethoven (16. talvikuudu 1770 Bonn – 26. kevätkuudu 1827 Wien) oli germuanielaine säveldäi. Beethoven rodihes vähäzel kuurnis, ga sih huolimattah häi ruadoi eloksen loppussah.
Beethovenan vahnembat oldih viinanjuojii. Hänen tuatto oppi luadie omassah poijas Mozartan jyttysty lapsigeniedy da käski häbel jo nellivuodizennu soittua joga päiviä čuasučotal. Siiričikulgijat nähtih poiguraškan pianon vieres, toiči itkemäs väzymykses. Školas dorvarišat piettih Beethovenua rauhallizennu, no eristäytyjänny sego himottomannu opastuo. Sežo školan ulgopuolel häi oli ujo, pahoi hoijettu da ligahine. Lapsennu häi oli ozakas vai silloi, konzu hänet oli jätetty ičekseh, gul'aičemah libo kaččomah hänen vuiškalpäi lövvetyl teleskopal Siebengebirgie, kudai oli vuarujoukko Reinin toizel puolel. Nuori Ludwig ozutteli julgizesti enzimäzen kerran jo seiččievuodizennu.Täs ozutukses tuatto väitti poiguah kahtu vuottu nuorembakse, ku Ludwigan nerokkus luadis suuremban vaikutuksen. Beethoven sai iče tiediä dielos vaste 40-vuodizennu.
Beethovenan mielialat vaihteltih ravieh da hänel oli depressiedy. Beethovenan kuurnizuole on ezitetty sellityksii. Myöhembi on tutkittu, ku hänen tukan lyijypidohus oli kai sada kerdua normualii korgiembi. Lyijyy käytettih Beethovenan aijannu - tiedämättäh sen haittuvaikutuksis - daže liečehis da viinan magevuttamizes. Beethoven sai lyijyy sežo hänen voimattomuksien hoijoin aijannu. Lyijyn tiijetäh aiheuttajan mielialoin vaihtelendua, vuottamattomii uravuskohtavuksii da kai kuurnizuttu.
Hänen ner'os huolimattah Beethoven ei nikonzu olluh yhtenjyttyine muuzikan lapsigenii kui Mozart, da säveldämine oli hänele jygiembiä. Häi kohendeli omiidah sävellyksii alalleh da tavan mugah turvautui uvven luadimizes vahnoih idejoih. Hänel oli tavannu säveldiä moni tevostu yhtelaigua, hyvin vaihtelijas sego segavas ruadoymbäristös. Ozin hänen kuurnizuontäh häi kehitteli tevokset omassah mieles valmehekse. Beethovenan ruadovauhti oli ravei, eigo häi enimyölleh välittänyh ni huogavundas ni omas hyvinvoindas.
* 
* &lt;small&gt; 
*
Lumatjärvi

Lumatjärvi () on Kotkatjärven voulostih kuului kylä Anuksen piiris Karjalan tazavallas. Kotkatjärvespäi kyläh on läs 6 kilometrii matkua. Kyläs on roinnuhes kuulužu karjalaine kirjuttai Zinaida Dubinina.
Sijaičendu.
Kylä on sijoitunnuhes Lumatjärven suvirannikol.
Eläjät.
Vuonnu 2013 kyläs on elänyh 4 hengie.
Lumihanhi

Lumihanhi libo valgeihanhi ("Anser caerulescens") on lindu.
Kogo da nägö.
Piduhus: 66-84 cm&lt;br&gt;
Siibien agjuväli: 132-165 cm&lt;br&gt;
Paino: 132-165 kg
Lumivuaru

Lumivuaru () on Karjalan tazavallan Lahdenpohjan piirin pos’olku. Se kuuluu
Miinalan kyläkundah. Pos’olkan kauti virduau Iijoki.
Histourii.
Lumivuaru kuului Suomen Viborgan gubernieh. Vuottu 1939 vaste Lumivuaras eli 5000 hengie.
Konzu algavui Talvivoinu, vuvven 1939 kylmykuun lopus, työnnettih Pohjas-Luadogan rahvahat pagoh. Talvivoinan jälles (1939 – 1940) aloveh kuului Nevvostoliittoh.
Nevvostoliiton da Suomen välizen voinan aigua (1941 – 1944) Lumivuaru otettih suomelazet saldatat, oza suomelastu rahvastu tuli järilleh evakuaciespäi. Vuvvennu 1944 Lumivuaru uvvessah kuului Nevvostoliittoh.
Nähtävykset.
Läs 500 metrin piäs pos’olkaspäi on luteransoin kirikkö, kudai ei rua. Se rakendettih arhitektoran Ilmari Launisan projektan mugah vuvvennu 1935.
Lähäl kirikkyö on 1939 – 1944 vuozien aigua tapettuloin suomelazien saldattoin kalmisto. Kirikös on mustopliittu, kudamal on kirjutettu tapettuloin suomelazien nimet.
Lumpenus

Lumpenus ollah elaskoin heimoh kuului kalasugu.
Lungulansuari

Lungulansuari on suari da kylä Luadogan koillisrannikol Salmin kunnallishallindoalovehel Pitkyrannan piiris Karjalan tazavallas Ven'al. Suari kuuluu Suomen Nevvostoliitole luovutettuloih alovehih. Lungulansuari sijaiččou ihan manderehen lähäl, kudamas sen eroittau kaijimbas kohtas jovenjyttyine Lungulanlahti. Suaren päivänlaskupuolel sijaiččou Mančinsuari. Lungulansuari on 16 kilometrua pitky da n. kolme kilometrua levei. Pinnanmuvvol suari on madalattavu. Manderehelpäi suarele vedäy pengertie. 
Histourii.
Enne tostu muailmanvoinua suari kuului Suomele palannu Salmin kundua. Suomele kuulujes suarel oli viizi kyliä da 1 250 eläjiä. Suurin kylis oli suaren pohjaspiäs sijainnuh Tiijal, kudamas oli n. 440 eläjiä vuvvennu 1939. Tiijalan pohjaspuolel sijaičči Lungul (280 eläjiä) da suvipuolel Perämua (100 eläjiä), Hiiva (260 eläjiä) dai pienet Hovin kylä da Hiivan kyläh kuulujaksi luvettu Varbazen kylä. Nygözin suarel on vaiku yksi, Lungulansuari-nimine kylä. Suaren eläjät tavattih ruadua enimyölleh muatalohuos da kalastukses.
Lungulansuaren päivänlaskupuoles sijainnuon Lungulan kylän pravoslavnoit ristikanzat kuuluttih Mančinsuaren prihodah da muu vuitti suaren eläjis Salmin pravoslavnoih prihodah. Suaren kai luterskoit ristikanzat kuuluttih Salmin luterskoih prihodah. Suarel oli kolme časounua: Hiivan, Lungulan da Perämuan kylis. Školua sežo oli kolme: Lungulas, Perämuas da Tiijalan Kotkuniemes. Ližäkse Lungulas oli tulliazemu da Tiijalas laivulaiduri, kudamas Sordavalan da Salmin välil kulgiennuot laivat azetuttih. 
Talvi- da jatkovoinu.
Lungulansuardu oli linnoitettu kezäl 1939, rakendajen sinne nelli puolistusliiniedu. Talvivoinan allus 29. marraskuuta 1939 aloitettih Lungulansuaren evakuiruičendu. Suurin vuitti evakuiruittih mašinoil Salmin kirikönkylän kauti päivänlaskuh da dostalit eläjis venehil Uuksalonpiäh. Lungulansuaren mandereheh yhtistäjän pengertien sildu räjäytettih 1. talvikuudu da Suomen puolistusväit myöstyttih Lungulansuarespäi Mančinsuareh 5. talvikuudu. Lungulansuaren pohjaspiän Suomi otti järilleh talvikuun 8. päivänny. Lungulansuaren pohjaspiä pyzyi Suomen hantuzis voinan loppussah, konzu siepäi pidi Moskovan rauhansobimuksen perustehel lähtie.
Jatkovoinas Suomi valdai suaren järilleh vuvvennu 1941, no sen pidi myöstyö siepäi vuvvennu 1944. Lopullizesti Suomi menetti suaren Parižan rauhas vuvvennu 1947.
Mustelendumatkal Lungulas käynyh endine "Tundemattoman saldatan rykmenti", Jalkaväkirykmentti 8 (JR 8), saneli matkal luajitus TV-programmas, ku starinan kuulužu syöksyvenehkohtavus, kudamas Rokka toravui enzi kerran Lammion kel, sijoittuu juuri Lungulah; veteruanat sanottih, ku paginas olii boju oli eräs jatkovoinan verizimbii da programman toimittai käyttigi nimie "Lungulan hirvei tappokohtu".
Luonontiedo Kirjalližusluvettelo

Popova, N. S. Arifmetikan učebnikka : načalnoin školan enzimäzella klassalla varoin. Enzimäine čuasti. – Moskva : Učebno-pedagogičeskoi izdateljstva, 1937.
Popova, N. S. Arifmetikan učebnikka alguškolalla varoin : toine opassanda vuozi. Toine čuasti. – Moskva : Učebno-pedagogičeskoi izdateljstva, 1933.
Popova, N. S. Arifmetikan zaduačoin i upraznenjoin sbornikka : načaljnoin školan kolmannella klassalla varoin. Enzimäine čuasti. – Moskva : Učebno-pedagogičeskoi izdateljstva, 1937.
Tetjurev, V. A. Jestestvoznanja : učebnikka karielaziin načaljnoin školan kolmanella klassalla varoin. Enzimäne čuasti / kiändi A. A. Beljakov. - M. : Gosudarstvennoi učebno-pedagogičeskoi izdateljstva, 1937.
Березанская, Е. С. Арифметическолойн задуачойн и упражнениейн сборникка : неполнойн среднейн и среднейн школан : 5 классал / пер. В. Александров, Ф. Веселов. – Петрозаводск : Карельской государственной издательства, 1939.
Киселев, А. П. Алгебра : учебникка неполнойн среднейн и среднейн школиэн 6-8 классойл. Энзимяне чуасти. / пер. А. Ф. Ипатов. – Петрозаводск : Карельской государственной издательства, 1939.
Киселев, А. П. Арифметика : учебникка неполнойн среднейн и среднейн школиэн 5-л классал / переработайчи А. Я. Хинчин ; пер. С. А. Бородкин. – Петрозаводск : Карельской государственной издательства, 1939.
Киселев, А. П. Геометрия : Энзимяне чуасти. Планиметрия : учебникка неполнойн среднейн и среднейн школиэн 6-9 классойл / пер. С. Ф. Кузнецов. – Петрозаводск : Карельской государственной издательства, 1939.
Попова, Н. С. Арифметикан опастускнийга : алгушколуа варте 1-ста классуа варте. Энзимяне оза / пер. Ф. Г. Локкин. - Петрозаводск : Карельской государственной издательства, 1937.
Рыбкин, Н. Геометриян задуачойн сборникка. Энзимяне чуасти. Планиметрия : среднейн школан 6-9 классойл / пер. А. Ф. Ипатов. - Петрозаводск : Карельской государственной издательства, 1939.
Тетюрев, В. А. Естествознания : учебникка начальнойлойлла школилла 3 класса. Ч. 1 / кианди Е. Ф. Чугунова. – Петрозаводск : Карельской государственной издательства, 1938.
Тетюрев, В. А. Естествознания : учебникка начальнойн школан 4:лла классалла. Ч. 2 / киянди Е. Ф. Чугунова. – Петрозаводска : Карельской государственной издательства, 1938.
Тетюрев, В. А. Естествознание : учебникка начальнойн школан 3 классал. Ч. 1. – Петрозаводск : Карельской государственной издательства, 1939.
Фалеев, Г. И. Физика : учебникка неполнойн среднейн и среднейн школиэн 7-л классойл. Ч. 1 / Г. И. Фалеев, А. В. Перышкин ; пер. П. П., В. И. Даниев. – Петрозаводск : Карельской государственной издательства, 1939.
Фалеев, Г. И. Физика : учебникка неполнойн среднейн и среднейн школиэн 6-7 классойл. Ч. 1 / Г. И. Фалеев, А. В. Перышкин ; пер. Д. И. Попов. – Петрозаводск : Карельской государственной издательства, 1939.
Шапошников, Н. А. Алгебраическойлойн задуачойн сборникка : кески- и ваюа-кески школан 6-8 классойлла. Энзимяне чуасти / Н. А. Шапошников, Н. К. Вальцов ; киянди Ф. А. Чуккоев. - Петрозаводск: Карельской государственной издательства, 1938.
Luulajansaami

Luulajansaami kieli ("Julevsámegiella") on uralilazen kieliperehen suomelas-ugrilazeh kielijoukkoh kuului saamilaine kieli.
Kirjaimikko.
Aa,Áá,Bb,Dd,Ee,Ff,Gg,Hh,Ii,Jj,Kk,Ll,Mm,Nn,Ŋŋ,Oo,Pp,Rr,Ss,Tt,Uu,Vv,Åå,Ää.
Luusalmi

Luusalmi on Karjalan tazavallan Kalevalan kanzallizen piirin pos’olku. Se on Luusalmen kyläkunnan haldivolline keskus.
Se on nuori pos’olku, kudai perustettih v. 1962, konzu luajittih spluavanaloveh kahten järven rajal.
Muantiedo.
Luusalmi sijoittuu 75 kilometrin piäs Kalevalaspäi, kahten järven – Ala-Kuittijärven da Keski-Kuittijärven – rannal, kus on valgamo. Vezimatku Luusalmespäi Kalevalassah on 30 km.
Talovus.
Pos’olkas ruadau meččypunktu, meččyruadolaitos, kul’tuurutaloi, kirjasto, keskiškola, lapsienpäivykodi, feršalipunktu.
Gerbu.
Luuselmen gerbu hyväksyttih vuonnu 2011 pos’olkan 50-vuozipäivän mustokse. Täs ylähän da alahan on kaksi kolmekulmuviivatindu, kuduat merkitäh niemilöi sinizel tagaperäl, kudai kuvuau kaksi järvie – Keski- da Ala-Kuittijärvi. Kolmekulmuviivattimis on puuloi, järvilöis on kalua. Se tarkoittau, gu pos’olkan eläjien piäruavot ollah kalastus da meččyruado.
Kuulužat ristikanzat.
V. 1915 Luusalmes on roinnuhes kuulužu karjalaine kirjuttai Antti Timonen.
Lyhytn'okkuhanhi

Lyhytn'okkuhanhi ("Anser brachyrhynchus") on lindu.
Kogo da nägö.
Piduhus: 61-76 cm&lt;br&gt;
Siibien agjuväli: 137-161 cm&lt;br&gt;
Paino: 2,8-3,5 kg
Läskelä

Läskelä on Karjalan tazavallan Pitkänrannan piirin pos’olku. Se on Läskelän kyläkunnan haldivolline keskus.
Se sijoittuu Jänisjoven rannal, lähäl sidä kohtua, kus jogi laskehes Luadogah.
Pos’olkas on kirikkö.
Nähtävykset.
Pos’olkas on Suuren voinan aigua tapettuloin Nevvostoliiton saldattoin kalmu.
L’ošan päivy

L’ošan päivy on karjalankieline kirju lapsile. Kirjan kirjuttajinnu ollah Ol’ga Muhorova da Irina Semakova. Kirju nägi päivänvalgien vuvvennu 2011 da sen ilmahpiästäjänny on Periodika-julguamo.
Kirjan luadijat.
”L’ošan päivy” on lapsile tarkoitettu kirju. Kirjas on kanzalliskielizen TV:n da Oma Mua -lehten toimittajan Ol’ga Muhorovan (Ognevan) kaksitostu runuo karjalan kielel. Joga runon vieres ollah noutat, ku lapset ei vai lugiettas runoloi, ga vie pajatettas niilöi. Muuzikan runoloih kirjutti muuzikan tutkii, folkloristu, Karjalan tazavallan taidoalan arvostettu ruadai Irina Semakova. 
Kirjan syväindö.
Kai runot ollah L’oša-brihaččuzes, hänen päivyruadolois da mielis. L’osal ollah omat dovarišat: pehmei kodii Mikki, kisit Poigen da Kitti, koiru Mutti, lindu Keldurindu, lehmy N’etkoi.
Joga lapsen päivy algavuu havačuttuu da lopeh muaman uinotuspajozeh. Nenga on L’ošan päivy -kirjasgi.
L’uksemburgu

L’uksemburgu (l’uksemb. Lëtzebuerg) on Päivänlasku-Jevroupan valdivo. Pohjazes da päivänlaskus se rajoittuu Bel’gienke, päivännouzus – Germuanienke, suves – Frantsienke. Se on syväinmuavaldivo (se ei ole meren rannal). Muan pinduala on 2 586,4 km². Se on yksi Jevroupan pienimis valdivolois. Rahvahan lugumiäry on 613 894 hengie (v. 2019).
Muan piälinnu on L’uksemburgu.
Maašjärvi

Maašjärvi () on Karjalan tazavallan Onieganrannan piirin järvi.
Järven pinduala on 7,8 km² (suariloinke), piduhus – 3,9 km, levevys – 3,1 km, randuviivan piduhus – 12,5 km. Sen keskisyvys on 3,2 m, syvin kohtu on 5,9 m.
Järveh laskeh kolme piendy ojua. Järvi on pyöryžy. Päivännouzu- da pohjasrannat ollah kivizii, sie kazvau koivuu, leppiä da pihl’ajua. Suvi- da päivänlaskurannat ollah madaloi da suohizii.
Randupohju on kivine da čuuruine. Mudapohjua on 70% kogo pohjan pindualas. Vien väri on valpahanmaksankarvaine.
Järves kazvau karvukortehtu, vezilimoidu, čuloidu dmi. Sie löydyy ahvendu, särgii, haugii, kiiškoidu.
Madagaskar

Madagaskaran tazavaldu on suarivaldivo Afrikan rannikos. Se sijaiččou Indien valdumeren Madagaskar-suarel. Pindualan mugah Madagaskar-suari on nelläs suurimis suarilois muailmas. Piälinnu on Antananarivu. Virrallizet kielet ollah frantsien da malagasien kielet. Muan pinduala on 587 041 km². Rahvahan lugumiäry on 12 238 914 hengie.
Magnii

Magnii Mendelejevan sistiemallizen järjestyksen mugah on toizen joukon kolmanden periodan alguaineh. Sen atomunoumer on 12. Sidä merkitäh Mg (). Prostoi aineh magnii on kebjei, tavottu hobjankarvaine da valgei metallu. 
Lövvön histourii.
Alguainehen latinan nimi tuli muinazen linnan Magnezien nimespäi. Tämän Aazien linnan ymbäristöl on magnezitan varastuo.
Vuonnu 1808 anglielaine hiimiekku Hemfri Devi sai tiedämättömän metallan segasulattehen. Tädä metallua häi kuččui ”magneziekse”, kuduadu käytetäh nygöigi monilois mualois. Ven’al vuvves 1831 algajen käytetäh nimie ”magnii”.
Löydö luonnos.
Tädä alguainehtu on äijy muankuores da merivies.
Maguamine

Maguamine on tila, kudamas lekkumine da reaktsiet ulgomuailmah ollah rajoitunnuot, da aistiärsykkehet on enimyölleh salvattu tiedoižuospäi muga, ku tajundu rakenduu aivoloin syväimes roinnuhuon toiminnan varah.
Mahatma Gandhi

Mohandas Karamchand Gandhi (2. ligakuudu 1869, Porbandar, Indii – 30. pakkaskuudu 1948, Uuzi Deli, Indii), tavan mugah kučuttu nimel Mahatma Gandhi oli Indien iččenäžysliikkehen johtai. Hänet tundietah vägivallattoman vastustandan kannattajannu da kehittäjänny.
Eloskerdu.
Gandhi rodivui bohatah hindupereheh Porbandaran linnas. Hänen pereh oli ylen uskondolline. 13-vuodehizennu Mohandas meni yhteh Kasturbainke. 19-vuodehizenny Gandhi lähti opastumah juristakse Londonah. Vuonnu 1893 häi lähti ruadamah Suvi-Afriekkah, kus häi enzikerran käytti vägivallattomua vastustandua. Häi tahtoi, gu Suvi-Afriekan indielazet suadas oigevukset. Gandhi kehoitti indielazii parandamah omii taboi da opastumah anglien kieldy.
Kuolendu.
30. pakkaskuudu v. 1948 hinduradikualu Nathuram Godse ambui Gandhin Birla Houses Uuzi Delis. Tappai pidi Ghandie viäränny Indien heikkovukses. Godse da hänen rikosozaniekku Narazan Apte suudittih kuolemah da kuaznittih. Tapandupaikas Birla Houses rodih vuvvennu 1984 muzei Ghandhi Smiriti. Gandhin tuhku juattih monih urnih, kudualoi työnnettih eri puolile Indiedy da toizile mualoile.
Musto.
Delis on Gandhin kanzalline muzei. Monis linnois on Mahatma Gandhin mustomerkit, ezimerkikse San Franciskas, Moskovas, Dušanbes, Minskas. Sežo monis mualois piästih ilmoih poštumarkat Gandhin kunnivokse.